**Seminarul ERT "Germania şi Europa", dedicat înalţilor funcţionari publici**

**Agenţia Naţională a Funcţionarilor Publici (ANFP), în calitate de membru al reţelei de Pregătire Reciprocă Europeană (ERT – European Reciprocal Training), informează că Academia Federală de Administraţie Publică din Germania va organiza în perioada 09-12 noiembrie 2015, la Berlin şi Potsdam, seminarul în limba engleză *"Germania şi Europa"*, dedicat înalţilor funcţionari publici din administraţiile europene.**

Obiectivele seminarului constau în familiarizarea participanţilor cu sistemul constituţional şi administraţia publică, coordonarea politicilor europene şi piaţa forţei de muncă în contextul schimbărilor demografice.

În cadrul întâlnirilor de lucru se vor discuta teme care vizează structura de stat a Germaniei, atribuţii şi proceduri ale instituţiilor legislative şi executive, rolul unui Bundesland. De asemenea, vor fi organizate şi vizite de informare la diverse instituţii publice.

Termenul limită pentru înscrierea la eveniment este **01 septembrie 2015**.